## Odluka o izmjenama i dopunama Odluke o provođenju mjera utvrđenih Rezolucijom 1718 Vijeća sigurnosti Ujedinjenih naroda u svezi sa sankcijama protiv Demokratske Narodne Republike Koreje

### NN 142/2011 (9.12.2011.), Odluka o izmjenama i dopunama Odluke o provođenju mjera utvrđenih Rezolucijom 1718 Vijeća sigurnosti Ujedinjenih naroda u svezi sa sankcijama protiv Demokratske Narodne Republike Koreje

VLADA REPUBLIKE HRVATSKE

2856

Na temelju članka 4. Zakona o međunarodnim mjerama ograničavanja (»Narodne novine«, broj 139/2008), Vlada Republike Hrvatske je na sjednici održanoj 15. studenoga 2011. godine donijela

ODLUKU

O IZMJENAMA I DOPUNAMA ODLUKE O PROVOĐENJU MJERA UTVRĐENIH REZOLUCIJOM 1718 VIJEĆA SIGURNOSTI UJEDINJENIH NARODA U SVEZI SA SANKCIJAMA PROTIV DEMOKRATSKE NARODNE REPUBLIKE KOREJE

I.

U Odluci o provođenju mjera utvrđenih Rezolucijom 1718 Vijeća sigurnosti Ujedinjenih naroda u svezi sa sankcijama protiv Demokratske Narodne Republike Koreje (»Narodne novine«, broj 24/2007) naziv Odluke mijenja se i glasi: »Odluka o provođenju međunarodnih mjera ograničavanja utvrđenih rezolucijama Vijeća sigurnosti Ujedinjenih naroda 1718 (2006) i 1874 (2009) u svezi sa sankcijama protiv Demokratske Narodne Republike Koreje«.

II.

Točka I. mijenja se i glasi:

»Ovom Odlukom uređuje se provođenje mjera iz rezolucija Vijeća sigurnosti Ujedinjenih naroda 1718 (2006) i 1874 (2009).«.

III.

U točki II. stavku 1. dodaje se nova podtočka 2., koja glasi:

»2. oružja i srodnih materijala te financijskih transakcija, tehničkog osposobljavanja, savjetovanja, usluga ili pomoći povezanih s osiguranjem, proizvodnjom, čuvanjem ili uporabom takva oružja ili materijala, osim za pješačko oružje i lako oružje, te s njima povezanog materijala;«.

Dosadašnje podtočke 2. i 3. postaju podtočke 3. i 4.

U stavku 2. riječi: »stavaka 1., 2. i 3.« zamjenjuju se riječima: »stavka 1. podtočaka 1., 2., 3. i 4.«.

U stavku 3. riječi: »stavaka 1., 2., i 3.« zamjenjuju se riječima: »stavka 1. podtočaka 1., 2., 3. i 4.«.

IV.

U točki V. briše se točka i dodaju se riječi: »(2006) i Rezolucije 1874 (2009).«.

V.

Iza točke V. dodaje se nova točka VI. koja glasi:

»Zabranjuje se pružanje financijskih usluga te plaćanje i prijenosi na području Republike Hrvatske, preko ili s njenog teritorija, državljanima i subjektima Republike Hrvatske i subjektima koji su osnovani prema hrvatskim zakonima (uključujući podružnice u inozemstvu) ili osobama i financijskim institucijama na području Republike Hrvatske, kao i osiguravanje bilo kakvih drugih financijskih sredstava ili izvora koji mogu pridonijeti programima ili aktivnostima Demokratske Narodne Republike Koreje povezanima s nuklearnim oružjem, balističkim raketama ili drugim oružjem za masovno uništavanje.«.

VI.

U dosadašnjoj točki VI. koja postaje točka VII. briše se točka, stavlja se zarez i dodaju se riječi: »pri čemu će se primjenjivati odredbe paragrafa 11.-16. Rezolucije 1874 (2009).«.

Dosadašnje točke VII. – IX. postaju točke VIII. – X.

VII.

U točki X. koja postaje točka XI. iza riječi: »Rezolucije 1718« dodaju se riječi: »(2006) i Rezolucije 1874 (2009).«.

VIII.

Ova Odluka stupa na snagu danom objave u »Narodnim novinama«.

Klasa: 004-01/07-04/01
Urbroj: 5030109-11-1
Zagreb, 15. studenoga 2011.

Predsjednica
Jadranka Kosor, dipl. iur., v. r.

Odluka, NN 142/2011-2856